Diari Oficial de la Generalitat Valenciana


Sumari del DOGV 5097, del 21-09-2005 (2005/10507)

RESOLUCIÓ de 13 de setembre de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del conveni d'assistència jurídica entre el Consell de la Generalitat Valenciana (Presidència de la Generalitat, Gabinet Jurídic) i l'Agència Valenciana de l'Energia (AVEN), adscrita a la Conselleria d'Infraestructures i Transport.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5097

Data del DOGV
:   21-09-2005

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2005/10870


Data del document
:   13-09-2005

Organisme emissor
:   Presidència de la Generalitat

Tipus de document
:   Resolució

Descriptors 

:   * Agència Valenciana de L'Energia
    * Conselleria Infraestructures i Transport
    * assessor jurídic
    * cooperació administrativa
    * Dret administratiu

RESOLUCIÓ de 13 de setembre de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del conveni d'assistència jurídica entre el Consell de la Generalitat Valenciana (Presidència de la Generalitat, Gabinet Jurídic) i l'Agència Valenciana de l'Energia (AVEN), adscrita a la Conselleria d'Infraestructures i Transport. [2005/F10197]
  
Subscrit, després de la tramitació prèvia reglamentària, entre el Consell de la Generalitat Valenciana (Presidència de la Generalitat, Gabinet Jurídic) i l'Agència Valenciana de l'Energia (AVEN), adscrita a la Conselleria d'Infraestructures i Transport, el 15 de juny de 2005, un conveni d'assistència jurídica, i d'acord amb els criteris d'oportunitat al·legats per l'òrgan gestor (Gabinet Jurídic), cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0431/2005, i que figura com a annex d'esta resolució.
  
València, 13 de setembre de 2005.- La directora general de Relacions amb les Corts i Secretariat del Govern: Alida C. Mas Taberner.
  
Conveni d'assistència jurídica entre el Consell de la Generalitat (Presidència de la Generalitat, Gabinet Jurídic) i l'Agència Valenciana de l'Energia (AVEN), entitat adscrita a la Conselleria d'Infraestructures i Transport
  
València, 15 de juny de 2005
  
Reunits
  
D'una part, Víctor Campos Guinot, vicepresident del Consell, que actua en nom i representació del Consell de la Generalitat, facultat per a este acte en funció del que disposa l'Acord del Consell de la Generalitat de data 11 de febrer de 2005.
  
D'una altra, José Ramón García Antón, conseller d'Infraestructures i Transport i president de l'Agència Valenciana de l'Energia, que actua en nom i representació de l'esmentada agència, facultat per a este acte en funció del que s'ha disposat en l'article 5 de la Llei 8/2001, de 26 de novembre, de Creació de l'Agència Valenciana de l'Energia.
  
Manifesten
  
Primer. El Gabinet Jurídic de la Generalitat, integrat en la Secretaria Autonòmica de Política Institucional, de la Presidència de la Generalitat, és el centre que té legalment atribuïdes les competències d'assessorament en dret i representació i defensa en juí de la Generalitat. A estos efectes, el Gabinet Jurídic de la Generalitat disposa dels elements personals i mitjans materials adequats per a dur a terme la dita funció.
  
Segon. L'Agència Valenciana de l'Energia està interessada que el Gabinet Jurídic de la Generalitat li preste assistència jurídica, amb la mateixa extensió i en els mateixos termes en què li la proporciona al Consell de la Generalitat.
  
Tercer. A fi de regular les condicions de prestació d'esta assistència jurídica en la forma prevista per l'ordenament jurídic, els compareixents subscriuen el present conveni, d'acord amb les següents
  
Clàusules
  
Primera. De conformitat amb el que disposa l'article 22 del Decret 27/2001, de 30 de gener, del Consell de la Generalitat, d'Organització i Règim de Funcionament dels Servicis Jurídics de la Generalitat, per mitjà de la subscripció del present conveni, el Gabinet Jurídic de la Generalitat prestarà assistència jurídica a l'Agència Valenciana de l'Energia per mitjà dels lletrats integrats en tal òrgan. L'assistència jurídica comprendrà tant l'assessorament en dret, a través de l'Àrea Jurídica de la Conselleria d'Infraestructures i Transport, com la representació i defensa en juí davant de qualssevol ordes jurisdiccionals, per mitjà dels servicis centrals del Gabinet Jurídic de la Generalitat, en els mateixos termes previstos per a l'assistència jurídica al Consell de la Generalitat.
  
L'assistència jurídica a què es refereix el present conveni està sotmesa plenament a les normes de dret administratiu, sense que afecte les relacions de servici del personal adscrit al Gabinet Jurídic de la Generalitat.
  
Segona. Sense perjuí del que disposa la clàusula anterior, l'Agència Valenciana de l'Energia es reserva la facultat de ser assessorada, representada i defesa per advocat i, si és el cas, procurador, especialment designats a este efecte conforme a les normes processals comunes, sense perjuí que l'assistència jurídica externa que, si és el cas, vulga contractar-se haja de subjectar-se a les condicions establides en el Decret 127/2004, de 30 de juliol.
  
Tercera. La petició d'informes jurídics es canalitzarà a través de l'Àrea Jurídica de la Conselleria d'Infraestructures i Transport. La gestió dels expedients que comporten actuacions en qualsevol orde jurisdiccional queda encomanada a l'Àrea d'Assumptes Contenciosos del Gabinet Jurídic de la Generalitat.
  
Aquells expedients que hagen de donar lloc a autoritzacions de l'òrgan competent de l'Agència Valenciana de l'Energia per a demanar, querellar-se o interposar recursos o accions judicials, hauran de ser remesos prèviament, per al seu informe, a l'Àrea d'Assessorament Jurídic del Gabinet Jurídic de la Generalitat.
  
Quarta. Tots els òrgans de l'Agència Valenciana de l'Energia hauran de prestar la col·laboració necessària per a la realització de les funcions d'assistència jurídica requerides, amb la celeritat exigida en cada moment. A este efecte, l'entitat designarà un representant d'esta que assumirà les funcions de coordinació i relació amb els lletrats del Gabinet Jurídic de la Generalitat actuants.
  
Quinta. El present conveni té una duració d'un any; no obstant, s'entendrà prorrogat tàcitament si no hi ha una denúncia expressa de qualsevol de les parts comunicada amb una antelació de tres mesos.
  
Sexta. L'assistència jurídica objecte del present conveni es portarà a cap sense cost imputable a l'agència per la prestació de l'esmentat servici del Gabinet Jurídic. No obstant això, les parts podran modificar esta clàusula per a preveure el pagament d'un preu com a contraprestació.
  
Sèptima. En els processos en què existisquen condemnes en costes, s'aplicaran les regles següents:
  
- Quan el condemnat en costes siga l'Agència Valenciana de l'Energia, li correspondrà el pagament de les causades a la part contrària.
  
- Quan la condemnada en costes siga la part contrària, l'import de les causades a l'Agència Valenciana de l'Energia s'ingressarà a favor del Gabinet Jurídic de la Generalitat.
  
Octava. El present conveni té naturalesa administrativa. El coneixement de totes les qüestions que puguen sorgir pel que fa a la seua interpretació, modificació, resolució i efectes correspondrà a la jurisdicció contenciosa administrativa.
  
I perquè conste, i en prova de conformitat, firmen el present conveni en exemplar quintuplicat, al lloc i en la data indicats en l'encapçalament.
  
El vicepresident del Consell,
  
VÍCTOR CAMPOS GUINOT
  
El president de l'AVEN,
  
JOSÉ RAMÓN GARCÍA ANTÓN